**ALOITE**

**Hoitajien koulutusta lisää**

**Viime vuoden helmikuun aloitteeseen liittyvänä korostan edelleen, että hoitajista on jo nyt suuri pula. Pula heijastuu ensimmäisenä myöskin kotipalveluun. En ole vakuuttunut, että kaikki mahdollisuudet olisi tehty.**

**Miten tarve täytetään ? Kaikki keinot ovat tarpeen.**

**Olen viime vuonna korostanut joitakin asioita. Siksi laitan aloitteen uuteen valmisteluun näillä korostuksilla. Liitteessä viime vuonna mainittuja asioita.**

**Korostan edelleen muun muassa seuraavaa:**

1. **Hoitotyön arvostuksen lisääminen on ensiarvoisen tärkeätä. Se vaikuttaa nuorten hakeutumiseen alalle.**
2. **Hoiva-ala on saatava takaisin kiinnostavaksi ja vanhustenhoidon asiat näkyväksi. Työ on palkitsevaa, antoisaa ja vaativaa. Siinä saa käyttää koko ammattitaitonsa laajasti asiakkaiden hyväksi.**
3. **Koulutuspaikkoja pitää lisätä myös orimattilaisille. Koulutuskeskus Salpaus on lisännyt aloituspaikkoja. Ne on osittain nimetty lahtelaisille palvelutaloille ja lahtelaisten tarpeita varten. Pitäisi olla aloitusryhmiä myöskin Orimattilasta tuleville riittävästi.**
4. **Työnantajille tukea oppisopimus opiskelijoiden palkkaamiseen.**

**Koulutuskeskus KEUDA oli viime vuonna valmis järjestämään koulutusta Orimattilassa. Jos siihen tarvitaan kunnan tukea, niin sitä pitäisi antaa. Orimattilassa on hoidettavia paljon myös Uudeltamaalta. Silloin koulutusta ja hoitajia myöskin täältä. KEUDA voisi osaltaan olla kouluttamassa työntekijöitä heidän toiminta-alueeltaan sijoitettujen hoitamista varten sekä motivoimassa nuoria alalle.**

1. **”Räätälöity” koulutus, esimerkiksi alaa vaihtaville tai joilla koulutus on vanhentunut tai puuttuu jotakin. Ulkomailla työskennelleet hoitajat tarvitsevat lisäkoulutusta ja tietojen päivitystä.**

**Orimattila 17.2.2020.**

**Pertti Laaksonen**

**LIITE.**

**Aloite 18.2.2019**

**LIITE aloitteeseen 17.2.2020**

ALOITE

Hoitajien koulutusta lisää

Hoitajista tulee pula. Henkilökuntaa tarvitaan nopeasti lisää myös Orimattilassa

Hoitajamitoitusta tultaneen tarkistamaan ja oppilaitosten aloituspaikkoja lisätään.

Hoitajia tarvitaan kotipalveluun, palveluasumiseen, mielenterveys- ja päihdehoitopaikkoihin, kehitysvammaisten hoitopaikkoihin ja päiväkoteihin. Tarvitaan perushoitajia, sairaanhoitajia, fysioterapeutteja ja muita eri ammatin omaavia.

Vaihtoehtoja pitää selvittää:

1. Muun muassa: pitää ” räätälöidä” koulutuksia sellaisille, joilla puuttuu pätevyydestä jotakin, ammatinvaihtajille, tai niille, joilla koulutuksesta jotakin on vanhentunut, että ne osuudet saadaan ajan tasalle.

”Räätälöidyillä ” koulutuksilla saataneen nopeammin lisähenkilökuntaa.

Täällä järjestettiin aikaisemmin ” räätälöityä” koulutusta kunnan ja yksityisten tarpeita

varten. Nyt on tarve uusia tämä koulutus tai muulla tavoin järjestää koulutusta.

1. **On tärkeätä nostaa hoitajien työn arvostusta**. Sitä nostetaan myös siten, että hoitotyötä tekevät kertovat omasta työstään positiivisessa mielessä ja työpaikoilla työssä oppimassa olevat otetaan hyvin vastaan ja heille annetaan mielekkäitä tehtäviä.

**Vanhustyö on muutakin kuin vaippojen vaihtoa ja syöttämistä. Se on työtä, joka antaa paljon iloa ja onnistumisen kokemuksia myös työntekijälle.**

Oppilaitoksissa ja työvoimatoimistojen kautta pitää antaa myönteinen kuva. Tiedotusta lisää, rekrytointitilaisuuksia ym. Alasta kiinnostuneita pitää motivaatiota. Työhön ja alaan perehtymistä, vierailukäyntejä alan työpaikkoihin ja jotakin muuta, että löytyy lisää alalle tulijoita sekä naisia että miehiä.

1. Koulutusta ja suuntaamista **myöskin orimattilalaisille** ja rohkaisua siihen, että täällä omassa kunnassa tarvitaan koulutettua henkilökuntaa pysyvään työsuhteeseen ja sijaisiksi..

**Esitän,**

**että Orimattilan kaupunki, ehkä sivistys- ja hyvinvointivaliokunta tai joku muu taho selvittää , alan oppilaitosten kanssa, miten koulutettavia ja henkilökuntaa saadaan lisää nopeasti sekä myöhempää tarvetta varten. Huomioidaan myöskin aloitteen alkuosassa kohdissa 1-3 mainittuja perusteita.**

**Esitän myöskin selvitettäväksi, voidaanko jotenkin tukea työnantajia, jotka tarjoavat oppisopimuspaikkoja.**

**Orimattila 18.2.2019**